alexandrainst/scandi-wiki huggingface dataset:
Noumea (bille)

Noumea er en slekt av biller som hører til familien kortvinger (Staphylinidae). De kan kjennes på lang og smal, mer eller mindre sylindrisk kroppsform og nokså kort bein. Disse billene lever på bakken der den smale kroppsformen hjelper dem å ta seg lett fram mellom løvstrø og røtter.

Levevis 
Smalkortvingene er bakkelevende rovdyr som særlig finnes på litt fuktige steder.

Utbredelse  
Slekten er endemisk for Ny-Caledonia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien smalkortvinger, Paederinae Fleming, 1821
 Stammen Paederini Fleming, 1821
 Understammen Cryptobiina Casey, 1905
 Slekten Noumea Fauvel, 1874  
 Noumea camponotus Heller, 1916
 Noumea ovocephala Heller, 1916
 Noumea plicatula Heller, 1916
 Noumea serpens Fauvel, 1874
 Noumea trigonocephala Heller, 1916

Referanser

Eksterne lenker 
 
 Kortvinger – Tree of life. (engelskspråklig)

Smalkortvinger
Biller formelt beskrevet i 1874
Ny-Caledonias insekter
Myotyphlus

Myotyphlus er en slekt av biller som hører til underfamilien storkortvinger (Staphylininae) i familien kortvinger (Staphylinidae).

Utseende 
Små til middelsstore (4-7 millimeter), avlange, brunlige kortvinger. De har en overflatisk likhet med den store slekten Quedius, men er trolig ikke nært beslektet med denne. Hodet er bredt rundet med nokså små fasettøyne. Antennene er tynne, omtrent så lange som forkroppen. Pronotum er nokså stort (bredeste punkt på kroppen), rundet, met et par kraftige punktgroper midt på. Dekkvingene er ganske korte, fint hårete og tett punkterte. Bakkroppen er litt spoleformet, fint hårete. Beina er noksdå korte, leggene (tibiae) med noen kraftige børstehår.

Levevis 
Artene lever i pelsen på små pattedyr, både rotter og pungdyr. De kan også finnes mellom flaggermus-guano i huler.

Utbredelse 
Slekten er utbredt i det sørøstlige Australia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien storkortvinger Staphylininae Latreille, 1802
 Stammen Staphylinini Latreille, 1802
 Gruppen Quediina Kraatz, 1858
 Slekten Myotyphlus Fauvel, 1883
 Myotyphlus jansoni (A.Matthews, 1878)
 Myotyphlus newtoni Solodovnikov & Jenkins Shaw, 2017
 Myotyphlus wurra Solodovnikov & Jenkins Shaw, 2017

Referanser

Eksterne lenker 
 Atlas of Living Australia - Quediopsis
 

Storkortvinger
Biller formelt beskrevet i 1883
Australias insekter
Holocorynus

Holocorynus er en artsrik slekt av biller som hører til underfamilien storkortvinger (Staphylininae) i familien kortvinger (Staphylinidae).

Utbredelse 
Artene lever på Hawaii.

Systematisk inndeling  

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien storkortvinger Staphylininae Latreille, 1802
 Stammen Xantholinini
 Slekten Holocorynus Sharp, 1908
 Holocorynus discedens (Sharp, 1880)
 Holocorynus subdepressus Sharp, 1908

Referanser

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
 Fauna Europaea Web Service Version 2.4 – utbredelsesdatabase over europeiske dyr

Eksterne lenker 
 

Storkortvinger
Biller formelt beskrevet i 1908
Hawaiis insekter
Borys Deitsj

Borys Davidovitsj Deitsj (Бори́с Дави́дович Дейч; født 28. august 1938 i Sighet i Romania, død 7. februar 2022 i Moskva i Russland) var en ukrainsk politiker. 

Han var medlem av Regionpartiet, og satt som folkevalgt i den ukrainske nasjonalforsamling Verkhovna Rada fra 2002 til 2014. Han støttet Russlands anneksjon av Krim i 2014.

Borys Deitsj døde av covid-19 i Moskva den 7. februar 2022, i en alder av 83 år.

Referanser

Ukrainske politikere
Personer fra Maramureș
Dødsfall relatert til covid-19 i Russland
Politikere ofre for covidpandemien
Cephennula

Cephennula er en slekt av små biller som nå blir regnet til familien kortvinger (Staphylinidae). De er rovdyr som har spesialisert seg på midd. Mange av artene kan ligne på små maur.

Utseende 
Små (ca. 1-1,5 millimeter), brede, rødbrune perlebiller. Kroppen er kledt med ganske lange, lyse hår. Antennene er kraftige og nesten så lange som kroppen. Hodet er lite med utstående fasettøyne. Pronotum er rundet med nesten rettvinklede bakhjørner, nesten så bredt som dekkvingene, som er ovale uten punktrader.

Levevis 
Perlebillene er rovdyr som stort sett lever av midd, spesielt pansermidd (Oribatida). Disse har et meget hardt skall og perlebillene har organer på frambeina for å holde byttet fast, og munndeler som passer til å borre eller sage seg gjennom middenes skall. Billene er ganske vanlige på litt fuktige steder, som i løvstrø, under steiner og i råtten, død ved. En god del arter lever i maur- eller termitt-tuer.

Utbredelse 
Slekten er utbredt i Sørøst-Asia (Thailand, Malaysia, Indonesia).

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger, Staphylinidae Latreille, 1802
 Underfamilien perlebiller, Scydmaeninae Leach, 1815
 Gruppe Cephenniitae Reitter, 1882
 Stammen Cephenniini Reitter, 1882
 Slekten Cephennula Jałoszyński, 2008 
 Cephennula densepunctata Jałoszyński, 2011
 Cephennula gemina Jałoszyński, 2011
 Cephennula gombakiana Jałoszyński, 2011
 Cephennula medioglabra Jałoszyński, 2011
 Cephennula micropunctata Jałoszyński, 2011
 Cephennula minuta Jałoszyński, 2008
 Cephennula minutissima Jałoszyński, 2011
 Cephennula multicarinata Jałoszyński, 2008
 Cephennula penrissenana Jałoszyński, 2011
 Cephennula porcata Jałoszyński, 2010
 Cephennula poringana Jałoszyński, 2011
 Cephennula raffrayi (L.W. Schaufuss, 1889)
 Cephennula scaphisoma Jałoszyński, 2008
 Cephennula secunda Jałoszyński, 2008
 Cephennula sibugana Jałoszyński, 2011
 Cephennula titiwangsana Jałoszyński, 2011

Referanser

Eksterne lenker 
 

Perlebiller
Biller formelt beskrevet i 2008
Portotyphlus

Portotyphlus er en slekt av biller som hører til familien kortvinger (Staphylinidae).

Utseende 
Bittesmå (0,8-2,1 millimeter), slanke, blekt fargede (gjerne rødlige) kortvinger. Disse billene bærer preg av sitt underjordiske levesett. Øyne og flygevinger mangler helt. Kroppen er lang og tynn, jevbred, hodet forholdsvis stort med korte antenner. Pronotum og dekkvinger er ganske små, bakkroppen lang og smal. Beina er korte.

Levevis 
Disse billene lever dypt nede i jorda og kommer sjelden til overflaten. De fleste av de kjente artene lever i områder med middelhavsklima. I alle fall noen av artene lever i huler.

Utbredelse 
Arten er beskrevet fra Portugal.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien Leptotyphlinae Fauvel, 1874 – 435 arter i Europa
 Stamme Leptotyphlini Fauvel, 1874
 Slekten Portotyphlus Coiffait, 1979
 Portotyphlus ramiroi Coiffait, 1979

Referanser

Eksterne lenker 
 

Leptotyphlinae
Biller formelt beskrevet i 1979
Portugals insekter
Nitidotachinus

Nitidotachinus er en gruppe (slekt) av biller som hører til underfamilien dråpekortvinger (Tachyporinae) i den store familien kortvinger (Staphylinidae). De er middelsstore, glatte og blanke, svarte biller med et stort og bredt brystskjold (pronotum) og et forholdsvis lite, rundt hode.

Utseende 
Middelsstore, litt brede, blankt svarte kortvinger, pronotum gjerne mer eller mindre rødlig. Pronotum er hvelvet, nær halvsirkelformet sett ovenfra, uten påfallende børster. Dekkvingene er hårløse, men kan være litt matte på grunn av markert mikroskulptur, forholdsvis lange slika t de dekker det meste av bakkroppen. Bakkroppen er mer eller mindre jevnt avsmalnende bakover, i alle fall de bakerste leddene har noen lange og kraftige børster ved bakhjørnet.

Levevis

Utbredelse 
Slekten er utbredt i Øst-Asia og Nord-Amerika.

Systematisk oversikt 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien dråpekortvinger Tachyporinae Macleay, 1825
 Gruppen Tachinusini 
 Slekten Nitidotachinus Campbell, 1993
 Nitidotachinus adachii (Watanabe & Shibata, 1961)
 Nitidotachinus agilis (Horn, 1877)
 Nitidotachinus anhuiensis Zheng, Li & Zhao, 2014
 Nitidotachinus bini Zheng, Li & Zhao, 2014
 Nitidotachinus brunneus Zheng, Li & Zhao, 2014
 Nitidotachinus capillosus Zheng, Li & Zhao, 2014
 Nitidotachinus dui Li, 1999
 Nitidotachinus excellens (Bernhauer, 1938)
 Nitidotachinus horni (Campbell, 1973)
 Nitidotachinus impunctatus (Sharp, 1888)
 Nitidotachinus japonicus Schülke, 2000
 Nitidotachinus lanei (Hatch, 1957)
 Nitidotachinus scrutator (Gemminger & Harold, 1868)
 Nitidotachinus tachyporoides (Horn, 1877)
 Nitidotachinus taiwanensis (Shibata, 1979)
 Nitidotachinus xiangi Zheng, Li & Zhao, 2014

Referanser

Eksterne lenker 
 

Dråpekortvinger
Biller formelt beskrevet i 1993
Giraffaenictus

Giraffaenictus er en slekt av biller som hører til familien kortvinger.

Utseende 
En liten (ca. 4 millimeter), rødbrun kortvinge som er en svært god etterligning av en maur. Antennene er ganske tynne, ikke knebøyde. Hodet er langt og smalt med små fasettøyne. Pronotum er smalt, litt timeglass-formet, bredest foran. Dekkvingene er nokså korte, ovale, en del bredere enn forkroppen. Bakkroppen har to smale fremre ledd (etterligner maurenes propodeum og petiolus), resten er nesten kuleformet. Beina er lange og tynne.

Levevis 
Disse billene lever knyttet til hærmaur i slekten Aenictus.

Utbredelse 
Slekten er utbredt i Sørøst-Asia (Vietnam).

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien småkortvinger, Aleocharinae Fleming, 1821
 Stammen Aenictoteratini Kistner, 1993 - ikke i Norge
 Slekten Giraffaenictus Maruyama, 2008
 Giraffaenictus eguchii Maruyama, 2008

Referanser

Eksterne lenker 
 

Småkortvinger
Biller formelt beskrevet i 2008
Vietnams insekter
Richardson Viano

Richardson Viano (født 16. august 2002 i Croix-des-Missions) er en alpinist fra Haiti. Han representerer Haiti under Vinter-OL 2022, og er med det landets første deltaker noen sinne i et Vinter-OL.

Bakgrunn 
Viano ble adoptert av et italiensk par, bosatt i Briançon i alpene i Frankrike, da han var tre år gammel. Hans adoptivfar var skiinstruktør, og Viano begynte med ski. Da han var 16 år gammel ble han kontaktet av Haitis skiforbund, med forespørsel om han ville konkurrere for Haiti, og i 2019 fikk han haitisk pass, og har konkurrert for hjemlandet etter dette.

Idrettskarriere 
Viano deltok i sine to første FIS-renn i Østerrike i november 2018, men fullførte ikke disse to slalåmrennene. Han deltok i Ski-VM 2021 i Italia, og kom der på 35.-plass i storslalåm. 

Han deltar i alpine grener under Vinter-OL 2022.

Referanser

Eksterne lenker 
 

Deltakere for Haiti under Vinter-OL 2022
Alpinister under Vinter-OL 2022
Haitiske alpinister
Paraleochara

Paraleochara er en slekt av biller som hører til den store underfamilien Aleocharinae i familien kortvinger (Staphylinidae).

Utseende  
Små til middelsstore, avlange, oftest mer eller mindre brunaktige kortvinger. Føttene på alle tre beinpar er fem-leddete, og maksillepalpene består også av fem ledd.

Levevis

Utbredlese 
Slekten er utbredt i Sørøst-Asia, fra Sri Lanka i vest til Ny-Guinea i øst.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien småkortvinger (Aleocharinae) Fleming, 1821
 Stammen Aleocharini  – 26 arter i Norge
 Slekten Paraleochara Cameron, 1920
 Paraleochara kochi (Bernhauer, 1941)
 Paraleochara translata (Walker, 1859)

Referanser

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

Eksterne lenker 
 

Småkortvinger
Biller formelt beskrevet i 1920
Pachnida

Pachnida er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae). Den ble tidligere regnet som en undergruppe av den store slekten Atheta.

Utseende  
En liten (2-2,5 millimeter), slank og litt flat, svart kortvinge med brunlige antenner og bein. Antennene er litt lengre enn hode + pronotum, nokså kraftig utvidete mot spissen. Hodet er ganske stort, avrundet firkantet med små fasettøyne. Pronotum er rundte med en bred midtfure. Dekkvingene er litt rundede, bakkroppen jevnbred.

Levevis 
Denne lille arten lever på bakken, gjerne nær ferskvann. Den kan finnes i bladslirene på sumpplanter som takrør og dunkjevler.

Utbredelse 
Arten er utbredt i Europa. I Norge er den bare funnet ved Oslofjorden, men tross få funn blir den ikke vurdert som truet.

Systematisk inndeling  
Slekten ble inntil nylig regnet som en underslekt av den meget artsrike slekten Atheta.

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien småkortvinger (Aleocharinae) Fleming, 1821
 Stammen Athetini Casey, 1910
 Slekten Pachnida Mulsant & Rey, 1873
 Pachnida nigella (Erichson, 1837)

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

Eksterne lenker 
 

Småkortvinger
Biller formelt beskrevet i 1837
Termitophya

Termitophya er en slekt av biller som hører til familien kortvinger. Denne gruppen lever i et tett samliv med termitter.

Utseende 
Ulikt mange andre Corotocini ser disse artene ut som "normale" småkortvinger, de etterligner ikke termittene de lever sammen med utseendemessig.

Levevis 
Disse billene lever sammen med termitter i familien Termitidae, underfamilien Nasutitermitinae i tuene deres, og er tett knyttet til disse. Det særpregede utseende betyr trolig at de blir godtatt av termittene, da de ligne på nymfestadiene til termittene.

Utbredelse 
Slekten er utbredt i den neotropiske økosonen.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien småkortvinger, Aleocharinae
 Stammen Corotocini Fenyes, 1918
 Understammen Abrotelina
 Slekten Termitophya Wasmann, 1902
 Termitophya amica Mann, 1923
 Termitophya araujoi Borgmeier, 1950
 Termitophya ecuadoriensis Seevers, 1937
 Termitophya emersoni Seevers, 1937
 Termitophya flaviventris Mann, 1923
 Termitophya heyeri Wasmann, 1902
 Termitophya holmgreni Wasmann, 1911
 Termitophya inornata Seevers, 1937
 Termitophya peruanus Kistner, 2006
 Termitophya piliventris Seevers, 1937
 Termitophya punctata Mann, 1923

Referanser

Eksterne lenker 
 

Småkortvinger
Biller formelt beskrevet i 1902
Vesterålen Futsal

Vesterålen Futsal er en norsk futsalklubb fra Vesterålen i Nordland. Klubbens hjemmearena er Sortlandshallen på Sortland. Laget har en stamme med spillere fra Vesterålen. De rykket opp til Eliteserien i futsal for første gang før 2015/2016-sesongen. Vesterålen etablerte seg raskt som et topplag i Eliteserien, på sine første fire sesonger tok de to sølv og to bronser. 

Klubben har hatt flere spillere på det norske landslaget i futsal, blant dem Adrian Pedersen, Mathias Dahl Abelsen og Jonathan Barlow.

Historie 
I 2010 ble Patriotan Futsalklubb stiftet i Tromsø av Martin Myrlund og Tobias Nygård Vibe. Laget besto hovedsakelig av ungdommer fra Lødingen, og fra rundt om i Vesterålen. Mange av spillerne var bosatt i Tromsø, men flere pendlet også fra hjemplassen til Tromsø for å spille futsal. I 2010/11-sesongen deltok de i seriespill for første gang i den nordnorske avdelingen i 1. divisjon. Klubben ble etterhvert kjent som Lødingenpatriotan Futsalklubb, og etablerte seg som et topplag i sin 1. divisjonsavdeling. I 2013/14-sesongen tok Lødingenpatriotan seg til kvalifiseringsfinale om opprykk til Eliteserien. Der måtte de gi tapt på målstreken mot Nordpolen. 

I desember 2014 ble det kjent at Lødingenpatriotan slo seg sammen med Sortland ILs futsallag (FC Sortland), og skiftet navn til Vesterålen Futsal. Klubben ble flyttet organisatorisk fra Tromsø og "hjem" til sin egen region, og byttet fra Troms Fotballkrets til Hålogaland Fotballkrets. Målet var å rykke opp til Eliteserien. Vesterålen hadde få problemer i sin 1. divisjonsavdeling og tok seg videre til playoff til Eliteserien i Skien. Etter å ha slått Lillehammer, Klemetsrud og OSI var opprykket sikret og Vesterålen var klar for Eliteserien 2015/16.

I sin første sesong i Eliteserien var Vesterålen med i toppen og tok til slutt bronseplassen. Året etter fulgte de opp med å ta sølv, før de tok enda en bronse og enda et sølv i de to neste sesongene. Siden opprykket har laget vært stabilt med i toppen av Eliteserien.     

2021/22-sesongen ble et drama til siste spark på ballen. Før siste serierunde var Vesterålen ett av fire lag som kunne ta seriegull, kun to poeng skilte de fire lagene i toppen av tabellen. Vesterålen var det eneste laget som hadde alt i egne hender, og ville bli seriemester med seier i siste kamp mot Hulløy. Det ble en svært dramatisk avslutning, Vesterålen hadde ledelsen før Hulløy utlignet med knappe fire minutter igjen å spille. På dette tidspunktet var Sjarmtrollan allerede ferdigspilt i sin kamp mot KFUM og hadde vunnet komfortabelt, dermed måtte Vesterålen ha mål for å bli seriemester. To minutter før slutt avgjorde Vebjørn Grunnvoll og satte inn målet som sikret Vesterålen sitt første seriegull noensinne.

Meritter

Eliteserien 

 Seriegull (1): 2021/22

 Seriesølv (2): 2016/17, 2018/19

 Seriebronse (2): 2015/16, 2017/18

Tidligere sesonger

Referanser 

Futsallag i Norge
Idrettslag i Nordland
Idrettslag i Sortland
Seterfossen kraftverk

Seterfossen kraftverk er et vannkraftverk i Flåttådalen i Namsskogan kommune i Trøndelag.

Det er et elvekraftverk som utnytter et fall på 62 meter i Flåttådalelva.

Installert effekt er 3,8 MW fra to francisturbiner. Årsproduksjon er 10 GWh.

Anders Kiær er deleier i Seterfossen Kraftverk AS.

Referanser

Kilder
 
 NVE vannkraftdatabase

Småkraftverk i Trøndelag
Kraftverk i Namsskogan
Kraftverk etablert i 2021
Kiær Mykleby
Flukt (dokumentarfilm)

Flukt (dansk: Flugt) er en dansk animert dokumentarfilm fra 2021, regissert av Jonas Poher Rasmussen.

Handling 
Amin er en velutdannet og suksessfull mann, som på overflaten ser ut til å leve et liv hvor alt er perfekt. Men Amin har aldri fortalt til noen historien om hvordan han flyktet fra Afghanistan til Danmarks som liten. Heller ikke til kjæresten, som han skal gifte seg med. Hvis Amin skal kunne leve sitt liv fullt og helt, må han ta et oppgjør med den hemmelighet han som barn fikk beskjed på aldri å avsløre.

Priser (utvalg) 
Filmen har mottatt en rekke priser. I 2021 fikk den Nordisk råds filmpris, i 2022 Bodilprisen for beste dokumentar/kortfilm, Guldbagge-prisen for beste utenlandske film og Robertprisen for årets dokumentarfilm. Den ble også kåret til beste dokumentar ved Sundance filmfestival og Göteborg filmfestival og ble ble nominert til tre priser foran Den 94. Oscar-utdelingen og to priser foran BAFTA-utdelingen i 2022. I Norge ble den nominert til Amandaprisen 2022 i klassen beste utenlandske kinofilm.

Referanser

Eksterne lenker 
 

Danske dokumentarfilmer
Danske animasjonsfilmer
Filmer fra 2021
Bodilprisen
Robertprisen
Guldbagge-prisen for beste utenlandske film
Vinnere av Nordisk råds filmpris
Dokumentarfilmer fra 2020-årene
Sultan Al-Brake

Sultan Hussain Al-Brake (født 7. april 1996) er en qatarsk fotballspiller som spiller for Al-Duhail SC.

Referanser

Eksterne lenker 
 

Qatarske fotballspillere
Fotballspillere for Al-Wakrah SC
Fotballspillere for Cultural Leonesa
Fotballspillere for Lekhwiya SC
Niels Windfeldt

Niels Windfeldt (født 1735 i Jylland, død 23. juni 1810) var en danskfødt prest som var sogneprest i Kviteseid fra 1773 til 1810 og prost i Øvre Telemark prosti. Han var også sentral i utbyggingen av skolevesenet i Øvre Telemark.

Etter fullførte teologistudier i København kom han til Kviteseid som personellkapellan i 1767, og var sogneprest i Kviteseid fra 1773 til sin død i 1810.

Legen Nils Windfeldt Thoresen, født i Kviteseid, var oppkalt etter ham, men de var ikke i slekt. Det var tidligere vanlig å oppkalle barn etter prominente personer man ikke var i slekt med.

Referanser

Danske lutherske prester
Norske lutherske prester
Thea Bjelde

Thea Bjelde (født 5. juni 2000) er en norsk fotballspiller som spiller for Vålerenga.

Klubbkarriere

Tidlig karriere 
Hun startet karrieren i Sogndal, hvor hun blant annet bemerket seg som eneste jente på G14-laget på Norway Cup i 2014. Vårsesongen 2016 spilte hun for Kaupanger i 2. divisjon.

Arna-Bjørnar (2016–2021) 
Som 16-åring ble hun hentet til Arna-Bjørnar i Toppserien. I 2018 kom gjennombruddet da Bjelde hadde en fantastisk sesong, og var en viktig brikke i laget som tok bronse i Toppserien. Hun ble kåret til årets spiller i Arna-Bjørnar, og nominert til årets gjennombrudd i Toppserien.

Tidlig i 2019 pådro hun seg en korsbåndskade som satte henne ut av spill fra fotballen i ett år. Etter å ha kommet tilbake fra skaden slo hun sterkt tilbake året etter, og ble belønnet med å bli tatt ut på A-landslaget for første gang. Hun ble også kåret til årets spiller i Arna-Bjørnar i 2020. Som 21-åring ble hun utnevnt til kaptein i Arna-Bjørnar.

Vålerenga (2021–) 
18. juli 2021 ble det kjent at hun hadde signert for Vålerenga. Med Vålerenga var hun med å vinne cupmesterskapet i sin første sesong, og hun ble kåret til banens beste i cupfinalen mot Sandviken.

Landslagskarriere 
Bjelde har landskamper for J15, J16, J17, J19, U23 og A-landslaget til Norge.

Hun ble tatt ut på det norske A-landslaget for første gang i oktober 2020.

Etter et forfall i den norske troppen, ble Bjelde innkalt til laget som skulle til EM i England 2022.

Bjelde debuterte for A-landslaget den 7. oktober 2022, i en privatlandskamp mot Brasil på Ullevaal Stadion.

Referanser

Eksterne lenker 

Norske fotballspillere
Fotballspillere for Arna-Bjørnar Fotball
Fotballspillere for Vålerenga Fotball
Spillere under EM i fotball for kvinner 2022
Ecitotima

Ecitotima er en slekt av biller som hører til familien kortvinger.

Utseende 
Små (gjerne ca. 2,5 millimeter), spinkle, maurlignende, brungule kortvinger. Antennene er ganske kraftige, kroppsbygningen spinkel. Bakkroppen er gjerne mer eller mindre pæreformet med smal "stilk" ved roten, som hos maurene.

Levevis 
Denne gruppen er knyttet til hærmaur (myrmekofile), særlig i slekten Eciton.

Utbredelse 
Slekten er utbredt i Costa Rica.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien småkortvinger, Aleocharinae Fleming, 1821
 Stammen Crematoxenini Mann, 1921
 Slekten Ecitotima Seevers, 1965
 Ecitotima miriventris Seevers, 1965

Referanser

Kilder 
 Nettside om slekten 
 bugguide.net - bildedatabase over nordamerikanske insekter

Eksterne lenker 
 

Småkortvinger
Biller formelt beskrevet i 1965
Costa Ricas insekter